A ló külső megjelenése nagyban utal a belső állapotra. Aki samponokkal, szőrfényesítőkkel fedi el a tüneteket, az valójában önmagát csapja be, mert így az okot szőnyeg alá söpörve csak a látható tüneteket kezeli. Fontos gyógynövényekkel belülről segíteni a ló szervezetét, és így elérni a csillogó szőrzet, a szép sörény és az egészséges, erős paták kialakulását.
A szőr legyen csillogó, fényes, sima és fajtának megfelelően tömött, betegségtől, korpától, zsírtól, szerzett pigmentfoltoktól mentes. A ló alapszíne sokat változik a takarmány minőségétől függően, de a szezonális szőrváltás és a karámharcok nyoma is nyomot hagy rajta.
A legtöbb, szőrzettel kapcsolatos panasz oka belső anyagcserezavar, amit általában vitamin -és ásványi anyaghiány kísér! Ha ezt nem kezelik, akkor idővel súlyosabb elváltozások alakulnak (l. máj és anyagcserezavarok). Kezelésük során a máj, a vese, a belek és az immunrendszer befolyásolása alapvető és nélkülözhetetlen.
Hosszú szőrök állapota
A legtöbb lovas azt fájlalja, ha lassan nő a ló farka, ha fénytelen, sprőd, zsíros, illetve, ha hasmenéssel összekeni az állat. A szőrzethez hasonlóan itt sem a külsőleges kezelés hoz áttörést, legfeljebb elfedi a belső problémákat jelző tüneteket.
Az emésztésre és anyagcserére gyakorolt fitoterápiás kúrák meglepően szép eredményeket hoznak, melyek után már nyugodt szívvel használhatók a „lókozmetikumok” is.
Egyes lovaknak évről évre, nem csak a szőrváltáshoz köthetően, egyre ritkul a sörényük, később a farkuk is. A kínai orvoslásnak erről határozott elképzelése van, ami a nyugati állatorvoslásban a mellékvese-fáradtság szindrómával írható le a legjobban, aminek a kialakulásában az ösztrogén hormonnak is kulcsszerepe van.
A lovon megfigyelhető fő anyagcserezavarok jelei közül a szőrzettel kapcsolatos problémák:
a végükön meghajló szőrszálak
fekete sörény végének megbarnulása (nem a nap szívja ki!)
melanintöbblet vagy -hiány (fehér vagy fekete foltok, szőrszálak megjelenése a testen, pl. tallérfolt, békafolt, olajfolt)
viszketési és allergiás hajlam
pigmentforgalmi zavarok: sárgaság (bilirubin)
A fenti állapotok esetén MINDIG érdemes az anyagcserére jótékonyan ható gyógynövényekkel kiegészíteni a ló étrendjét. Ha szeretnéd tudni, mit adj lovadnak, vedd fel velünk a kapcsolatot a fitocavallo@gmail.com címen!